COD,V. 
BEKKER: 
“sire” distrent celour, “A toi somes aclin; 
ond par toi uolons tous morir e prendre fin 
auant ge tu ne aies Espagne en tuen demin.” 
“grand merci  dist Rolland; “e con frer e cuisin 
la partirai ou uous, se ie par nul destin 
la pois hoster des mains dou lignage Cain.” 
lour ceus l’enclinerent, e puis de ioste un spin 
se treirent ou cine mile soudoiers de grand brin 
e ou mil buens arciers, ond nul n’estoit topin. 
Oton e Berenzier e Engelin sens regart 
ou cine mil ciualers se treirent A une part, 
e ou mil buens arciers, ond mout resembloit tart 
a cescun de tuer paiens ou acopart. 
lour apela Rolland Anseis le Picart, 
e dist “uenies auant: che dieu uous saut e gart. 
ou uous uindra Yuoire e Yuon le gailart, 
e de cine mil des autres series cief e estendart 
ou tout mil buens arciers, che bien seuent lour art. 
quand oiries Volifant che fu de Helmont Yanfant, 
aou mur deuer senestre, ou n’i a bois ne desart, 
asailiries la uille. si uous donrai grand part 
des buces pour enplir le fosie, e le quart 
ie uous donrai des schieles ge ai ci a depart. 
feites ge aucun de uous ne soit tenus musart 
plus con uous aues feit iusque au tems ge depart.” 
“sire” distrent celour, “pour le cors seint Bernart, 
mieus se lairons tuer qe ioune ne ueilart 
nous uoie reusier daou mur le treit d’un dart, 
ne ge de nous se gab ne Frangois ne Lonbart.” 
“bien le eroi” dist le duc. adone sens plus esgart 
a cine mil ciualers das autres li depart, 
e a mil buens arciers, iurant tuit seint Leonart 
de trencier les paiens la carn e l’os e ou lart. 
Quand Rolland a sa giant deuise par tiel guise, 
il lour dit qge cescune des pars bien se fornise 
